FC Barcelona
Dr FC Barcelona esch en Fuessballverein us Barcelona, wo in dr spanische Primera División, dr erste Liga, spiilt. Mä sait em Klub hüfig nume Barcelona oder abkürzt Barça [].

Gschicht 
Dr FC Barcelona isch 1899 vo ere Gruppe vo Manne gründet worde, wo die meiste von ene Usländer gsi si. Er isch vom Schwiizer Hans Gamper gleitet worde. Under dr Franco-Diktatur isch er zum ene Symbol vo dr kulturelle Identität vo Katalonie und vom Katalanismus worde. Vo däm politisch-kulturelle Komflikt stammt d Rivalität mit em Hauptstadtklub Real Madrid, wo vom Franco gförderet worden isch. Si Vereinsmotto isch Més que un club, was uf Dütsch Meh as e Verein bedütet, isch bis hüte aktuell und het in de letzte Johr zum ene soziale Engagement vom Klub gfüehrt.

Erfolg 
Z Spanie het dr Verein am meiste Cup gwunne und chunnt in dr Zahl vo siine Meisterditel grad noch em Real Madrid.

Weblink 

 Offizielli Website vom FC Barcelona
 totalbarca.com – Fan-Blog

Sport z Spanie
Fuessballclub
Barcelona